hu hu fr es gl en en en en en hu hu hu hu hu hu hu hu hu hu hu hu hu en hu hu hu hu hu hu hu hu hu fr es en es it es hu hu hu hu hu hu en en fr fr ca ca en ca en ca en en fr es gl en en en en en hu hu pt en hu en de it hu es es es en hu hu hu hu pt hu hu hu hu hu hu hu hu hu hu hu hu hu hu hu hu hu hu hu pl hu hu hu en en en en sv hu en en fr en sv en de en sv en de en pt zh fr en de en fr en en en fr es de hbs_lat sv en de en en en de en hu pl hu hu fr en en sv fr en sv fr hu en en de de pt fr de en pt en fr es de en fr en en de fr en de nb en en az en en en en hu hu hu hu hu en fr es gl en en en en en
Lettenbichler nyerte a hardenduro-vb 2. futamát, Bolt dobogón sincs - P1race.hu
Üdvözöljük! Jelentkezzen be a fiókjába
Forgot your password? Get help
A jelszót email-ben küldjük el.
MotoGP - 🇬🇧 Brit Nagydíj
MotoGP - 🇦🇹 Osztrák Nagydíj
MotoGP - 🇸🇲 San Marinói Nagydíj
MotoGP - 🇪🇸 Aragón Nagydíj
MotoGP - 🇯🇵 Japán Nagydíj
MotoGP - 🇹🇭 Thai Nagydíj
Superbike - 🇨🇿 Most 1.verseny
Superbike - 🇨🇿 Most 2.verseny
Superbike - 🇫🇷 Magny-Cours 1.verseny
Superbike - 🇫🇷 Magny-Cours 2.verseny
Superbike - 🇪🇸 Catalunya 1.verseny
Superbike - 🇪🇸 Catalunya 2.verseny
Superbike - 🇵🇹 Portimao 1.verseny
SuperSport - 🇪🇸 Catalunya 1.verseny
🇬🇧 Brit Superbike - Oulton Park sprint
SuperSport - 🇪🇸 Catalunya 2.verseny
🇬🇧 Brit Superbike - Oulton Park 2.verseny
🇬🇧 Brit Superbike - Oulton Park 3.verseny
KezdőlapMotorsportLettenbichler nyerte a hardenduro-vb 2. futamát, Bolt dobogón sincs
Lettenbichler nyerte a hardenduro-vb 2. futamát, Bolt dobogón sincs
Manuel Lettenbichler sérülésből tért vissza Szerbiában, ráadásul rögtön a dobogó legfelső fokán ünnepelhetett. Mögötte bolgár és brit dobogós.
A KTM Factory Racing versenyzője, Manuel Lettenbichler nyerte a FIM Hardenduro-világbajnokság második fordulóját, a szerbiai Xross Hard Enduro Rallyt. A német versenyző ezzel tehát rendkívül eredményesen tért vissza sérüléséből, és ünnepelhetett a dobogó legfelső fokán.
Lettenbichler mögött történelmi eredmény született. Teodor Kabakcsiev ugyanis (Team Bulgaria powered by ECONT) lett az első bolgár, aki a FIM Hardenduro-világbajnokság bármely versenyhétvégéjén dobogóra állhatott. A dobogó legalsó fokára Graham Jarvis (Jarvis Racing Team Husqvarna) állhatott fel. Jarvis a második forduló után holtversenyben vezeti a bajnokságot a Husqvarna Factory Racing versenyzőjével, Billy Bolt mellett.
A Szerbiában rendezett Xross Hard Enduro Rally utolsó versenynapján minden szem a KTM Factory Racing versenyzőjére, Manuel Lettenbichlerre szegeződött, aki a harmadik napot a verseny új vezetőjeként kezdte. A német versenyző a második napon kiemelkedően teljesített, így pedig közel nyolc perc előnye volt legközelebbi riválisa, Kabakcsiev előtt.
“Mani” lendületesen kezdett, és az első speciális szakaszon az első helyen végzett. A közel kétórás szakaszon szoros volt a csata, de a KTM-es ismét maga mögött tudta tartani riválisait. Végül újabb három perccel növelte előnyét. A Sherco Factory Racing versenyzője, Wade Young lett a második, Bolt pedig a harmadik leggyorsabb. Kabakcsiev, bár veszített Lettenbichler mögött, Jarvist le tudta szakítani magáról. Így megerősítette pozícióját az összesített második helyen.
Egy rövid, 44 perces szakasz várt a versenyzőkre a 2. speciális szakaszon, és ezúttal Jarvis volt az, aki négy másodperccel megelőzte Boltot. Őket Lettenbichler követte a harmadik helyen. Az Xross Hard Enduro Rally utolsó speciális szakasza szinte csak formalitás volt a német éllovas számára, és mivel nem hibázott, Lettenbichler magabiztosan megnyert FIM hardenduro-világbajnokság második fordulóját.
Kabakcsiev az utolsó szakasz megnyerésével biztosította be dobogós helyezését. Mögé Graham Jarvis, állhatott fel a dobogó harmadik helyére. Jarvis az utolsó napot kényelmes előnnyel kezdte a negyedik helyen álló Bolt előtt. Azzal, hogy Jarvis kettőből kétszer dobogón zárt, holtversenyes vb-éllovasnak mondhatja magát a superenduro-világbajnok Billy Bolt mellett társbérletben.
Bolt egyébként még nyerte a szerdai AKRAPOVIC Straight Rhythm prológot, valamint az első nap végén is vezetett. A második nap volt az, ami végül leszorította a dobogóról. A negyedik helyre visszaesve a britnek nem volt könnyű dolga, végül nem is tudott mit kezdeni Jarvisszel. A top 5-öt a dél-afrikai Wade Young tette teljessé. Young három perccel zárt Bolt mögött.
Teodor Kabakcsiev. Fotó: FIM
A FIM hardenduro-junior kupában a Rigo Racing versenyzője, Matt Green volt az, aki tökéletes hetet teljesített, és megnyerte a harmadik napot. Ezzel ő lett a FIM hardenduro sorozat első junior futamgyőztese. A dél-afrikai versenyző emellett javított összetettben is, ahol a 10. helyen végzett.
Mögötte szoros volt a küzdelem a junior dobogó további helyeiért. A brit Mitchell Brightmore (Rieju) maga mögött tudta tartani az izraeli Suff Sellát (AG Racing Team 89) ők végeztek a második és harmadik helyeken.
A FIM hardenduro-világbajnokság legközelebb Ausztriába látogat. Június 16-19. között a Red Bull Erzbergrodeóban rendezik meg a harmadik fordulót.
Manuel Lettenbichler: “Elképesztő! Őszintén szólva nagyon meglepett, hogy nyertem. Nem úgy jöttem ide, hogy erre számíthatok, de a dolgok elkezdtek a kedvem szerint alakulni, és megcsináltam a munkát. Azt hiszem, a második nap volt a döntő, nagy előnyt építettem ki. De tudom, hogy a szerencse gyorsan változhat, ezért a harmadikon is koncentráltnak kellett maradnom. Hosszú ideje nem versenyeztem már. Így visszatérni, és újra győzni, ez csodálatos.“
Teodor Kabakcsiev: “Ez egy hihetetlen hét volt. Abban reménykedtem, hogy a körülmények megfelelnek majd nekem, és így is lett. Minden nap a legjobbamat adtam, és azt hiszem, ez volt a legjobb megoldás. Remélhetőleg ez csak a kezdet, és továbbra is versenyezhetek ezekkel a srácokkal ezen a szinten!“
Graham Jarvis: “Hű, nagyon örülök ennek a dobogónak. Kettőből kettő az király. Minden napot úgy vettem, ahogy jöttek, és ez valahogy magától jött össze. Úgy érzem, hogy a régi önbizalmam kezd visszatérni. Kevésbé aggódom a térdem miatt, és ez jó jel. Az Erzbergrodeo következik, ott leszek a következő versenyen.“
Matt Green: “A junioroknál győzni fantasztikus, és a 10. helyen végezni az összesítésben pedig tökéletes befejezése a hétnek. Nagyszerű, hogy idén is van ez az osztály. Így a fiatalabb versenyzők egy újabb platformot kaphatnak, ahol teljesíteni tudnak.“
A bajnokság állása 2 forduló után:
SourceI Ride Hard Enduro
Előző cikkBautista: Az emberek azt hiszik, rakétán ülök
Következő cikkRuprecht mindent vitt az enduro-vb portugál hétvégéjén
Valentino Rossin nőttem fel, és szerintem ő marad "A" kedvenc versenyzőm. De a MotoGP sem csak és kizárólag ő, hát még az egyetemes motorversenyzés világa! Gyárilag, az egyik végzettségem szerint olasz-spanyol szakos tanár vagyok, így be is tudjátok viszonylag könnyen lőni, merrefelé irányul alapvetően az érdeklődésem... :)
Copyright © 2022 Racingline.hu Kft.